Mandag fortalte vi på TV2 Nord, at flere borgere i Vrå havde set en stork i byen. Tirsdag kunne vores seer Per Madsen så berette om dobbelt op på den langbenede fugl. Han spottede nemlig et storkepar på en mark ved Dronninglund Slot. Tilsyneladende upåvirkede af vind og regn havde storkene taget ophold på marken, hvor Per Madsen havde held til at fotografere og filme fuglene. Også Trine Vittrup har fanget et billede af storkene, som hygger sig på marken. Se billeder og video af storkeparret øverst i artiklen.

Referat:
Et storkepar er tirsdag set på en mark ved Dronninglund Slot.